הויובה גורקה

הויובה גורקה (בפולנית: Hujowa Górka; לפעמים Chujowa Górka או Koziej Górce) הוא מקום בסמוך לפלאשוב, שם הוציאו באפריל 1944 הגרמנים מהקבר אפר גופותיהם של כעשרת אלפים יהודים שהרגו, כדי להסתיר את הראיות לפשע לפני שנסוגו מהאזור. המקום קיבל את שמו משם המשפחה של אונטרשארפיהרר אלברט הויאר (Hujar וגם Huyar) שפיקד על ההוצאות להורג. (זהו גם לעג על שם משפחתו, המבוטא בדומה לביטוי בפולנית וולגרית ל"פין" (המקבילה האנגלית שלו היא "זין"), ומכאן השם הפולני "גבעת הזין".  הויאר, ששירת באס אס, משוחק בסרט רשימת שינדלר משנת 1993 על ידי נורברט וייסר.

הרציחות החלו בספטמבר 1943. אסירי מחנה פלאשוב ושבויים ועצורים מבית הכלא מונטלופיך הוצאו להורג. רוב הקורבנות היו יהודים. נורו שם גם פולנים ובני לאומים אחרים. ההוצאות להורג התרבו באביב 1944.

הויובה גורקה שוכנת על גבעה קטנה. במקום זה היה מבצר שהוקם על ידי האוסטרים במחצית השנייה של המאה ה-19, עת נבנתה מערכת ביצורים סביב קרקוב. המבצר שימש במהלך מלחמת העולם הראשונה. מקום ההוצאה להורג עצמו היה בור, רוחבו 6 מטר, היקפו 50 מטר ועומקו 5 מטר.

קרקוב נכבשה על ידי הוורמאכט ב-6 בספטמבר 1939, וב-10 בספטמבר 1939 ביצעו הגרמנים את ההוצאה ההמונית הראשונה של פולנים במקום זה. באותה תקופה נורו 13 תושבי קרקוב ליד חומת בית העלמין היהודי החדש בפודגוז'ה. לאחר מכן הובלו יהודים מהגטו בבוכניה להירצח בהויובה גורקה בסוף אוגוסט או בתחילת ספטמבר 1943. מלבד אסירי מחנה פלשוב ושבויי כלא מונטלופיך נהרגו בהויובה גורקה גם יהודים. רציחות בוצעו כמעט כל יום עד אמצע פברואר 1944. הקורבנות נאלצו להתפשט ונורו בקבוצות. הגופות הונחו בשכבות, לסירוגין (ראש-רגליים), ואז כוסו בשכבת אדמה ואבנים. כאשר התעלה התמלאה לחלוטין הוקמו צריפי מחנה מעבר, והחל מ-15 בפברואר 1944 בוצעו הוצאות להורג בחצר השנייה. אתר ההוצאה להורג החדש היה 300 מטר מערבה. כיום יש אנדרטאות באתר זה.

האתר החדש של ההוצאה להורג היה גלוי לעיני אסירים שעבדו בסדנאות המחנה. בתחילה נעשו מאמצים למנוע מאסירים להתבונן בהוצאה להורג, אך בהמשך לא הוקדשה לכך תשומת לב. הגופות נשרפו במקום על ידי קבוצה מיוחדת של אסירים. בין אוגוסט לספטמבר 1944 נורו למוות קבוצות של יהודים שהובאו מסלובקיה והונגריה, יהודים שנתפסו בעיקר במהלך חיסול המרד בסלובקיה. ההוצאות להורג נערכו לרוב על ידי אנשי אס אס ממונטלופיך, בהנהגתו של איש האס אס הויאר, ולעיתים על ידי אמון גת. ההוצאות להורג של קורבנות לא יהודים, בעיקר פולנים, היו מעטות. גם חיילים גרמנים, ככל הנראה עריקים, נורו שם. מספר הקורבנות מוערך בכ-10,000, כולל 7,000 אסירי מחנה פלאשוב וכ-3,000 ממונטלופיך וממקומות אחרים. הערכות שמרניות יותר הן 5–6 אלפים. גת, במשפטו בפני בית הדין הלאומי העליון, העריך את מספר הקורבנות בכ-8,000.

בקיץ 1944, כשהחזית קרבה, החלו ההכנות לפינוי האזור. המפקד העליון של האס אס והמשטרה, וילהלם קופה, הורה על פתיחת קברי אחים ועל שריפת גופות הנרצחים. כדי לפקח על ערימת הגופות ושריפתם, מינה גת עבריין מורשע. במהלך החפירה נבזזו הגופות, ושיני זהב נעקרו מהן. פעולה זו נמשכה חודשיים. אסירים יהודים שאולצו לעבוד על הוצאת הגופות מהקבר ושריפתן קיבלו מנות מזון וודקה נוספות. בסך הכל הוצאו מהקבר ונשרפו אלפי גוויות ופוזרו 17 עגלות אפר אדם ברחבי האזור.

הנצחה

באתר ההוצאה להורג הוקם צלב, זרועותיו עטופות בצרור תיל.

מקורות
 Ryszard Kotarba: The German camp in Płaszów 1942-1945 . Warsaw - Krakow: Institute of National Remembrance, Commission for the Prosecution of Crimes against the Polish Nation, 2009, pp. 135–150.  .
 Ryszard Kotarba: German camp in Płaszów 1942-1945 . Warsaw - Krakow: Institute of National Remembrance, Commission for the Prosecution of Crimes against the Polish Nation, 2009, p. 151.  .
 Sam Offen: When Hope Prevails: The Personal Triumph of a Holocaust Survivor. Nelson Publishing & Marketing . 2005, p. 42.  . [accessed May 26, 2009]. ( eng. )
 Edith Kornbluth, Carl Calander: Sentenced to remember: my legacy of life in pre-1939 Poland and sixty-eight months of Nazi occupation . Lehigh University Press, 1994.  . [accessed May 26, 2009]. ( eng. )
Rosner Blay, A .: Sisters, Sisters . Sydney: Hale & Iremonger, 1998, pp. 106-138.  . [accessed May 26, 2009]. ( eng. )

הערות שוליים 
 
פלאשוב
בורות ירי בשואה